Núm.

119
 17 de novembre del 2021
 27/44
 3.

El responsable i l’encarregat del tractament han de garantir que el delegat de protecció de dades no rebi 
instruccions sobre l’exercici d’aquestes tasques.

El responsable o l’encarregat no el pot destituir ni sancionar 
per exercir les seves funcions.

El delegat de protecció de dades ha de rendir comptes directament al nivell 
jeràrquic més alt del responsable o de l’encarregat.

4.

Les persones interessades es poden posar en contacte amb el delegat de protecció de dades en relació 
amb totes les qüestions relacionades amb el tractament de les seves dades personals i per exercir els seus 
drets, a l’empara d’aquesta Llei.

5.

El delegat de protecció de dades està obligat a mantenir el secret o la confidencialitat en tot el que es 
refereix a l’acompliment de les seves funcions.

6.

El delegat de protecció de dades pot exercir altres tasques i funcions.
El responsable o l’encarregat del 
tractament ha de garantir que aquestes tasques i funcions no donen lloc a conflicte d’interessos.

Article 40.

Codis de conducta
1.

L’Agència Andorrana de Protecció de Dades ha de promoure l’elaboració de codis de conducta destinats 
a contribuir a la correcta aplicació d’aquesta Llei, tenint en compte les característiques específiques dels 
diferents sectors de tractament i les necessitats específiques de les microempreses i les petites i mitjanes 
empreses.

2.

Les associacions i altres organismes que representen categories de responsables o d’encarregats del 
tractament poden elaborar codis de conducta, modificar-los o ampliar-los, per tal d’especificar l’aplicació 
d’aquesta Llei pel que fa, per exemple, a:
 a) El tractament lleial i transparent.

b) Els interessos legítims perseguits pels responsables del tractament en contextos específics.

c) La recollida de dades personals.

d) La seudonimització de dades personals.
d) La seudonimització de dades personals.

e) La informació proporcionada al públic i a les persones interessades.

f) L’exercici dels drets de les persones interessades.

g) La informació que es proporciona als menors d’edat i la protecció d’aquests, així com la manera d’ob-
tenir el consentiment dels representants legals dels menors d’edat.

h) Les mesures i els procediments a què es refereixen els articles 27 i 28 i a les mesures per garantir la 
seguretat del tractament a què es refereix l’article 35.
 i) La notificació de violacions de la seguretat de les dades personals a l’autoritat de control i a la comuni-
cació d’aquestes violacions a les persones interessades.

j) La transferència de dades personals a tercers països o a organitzacions internacionals.
k) Els procediments extrajudicials i altres procediments de resolució de conflictes per resoldre les contro-
vèrsies entre els responsables del tractament i les persones interessades respecte del tractament, sense 
perjudici del dret de les persones interessades de presentar una reclamació davant l’autoritat de control 
i del dret a la tutela judicial efectiva contra un responsable o encarregat del tractament.

3.

El codi de conducta a què es refereix l’apartat 2 ha de contenir mecanismes que permetin a l’organisme 
previst a l’apartat 1 de l’article 41, efectuar el control obligatori del compliment de les seves disposicions 
pels responsables o els encarregats de tractament que es comprometin a aplicar-lo sense perjudici de les 
funcions i els poders de l’Agència Andorrana de Protecció de Dades.

4.
4.

Les associacions i altres organismes esmentats a l’apartat 2 que prevegin elaborar un codi de conducta, 
o modificar o ampliar un codi d’existent, han de presentar el projecte de codi o la modificació o ampliació a 
l’Agència Andorrana de Protecció de Dades, d’acord amb el procediment que s’estableixi reglamentàriament.

l
a
r
e
n
e
G
l
l
e
s
n
o
C